Foa 2: Azuyilɛ ne Kɔdwu Yigyibiti Ɛlielɛ Ne
Menli mɔtwɛ pɛ a pɛle Azuyilɛ ne a, noko mekɛ hɔle bie la bɛ nwo zonle bɛyɛle apenle apenle dɔɔnwo. Na, Azuyilɛ ne anzi ɛvolɛ 352, bɛwole Ebileham. Yɛnwu kɛ Nyamenle zile lile ye ɛwɔkɛ zo manle Ebileham wole ralɛ nrenya mɔɔ bɛfɛlɛ ye Ayezeke la. Akee, wɔ Ayezeke amra mrenya nwiɔ ne anu, Nyamenle kpale nu yele Gyekɔbo.
Gyekɔbo nyianle abusua kpole mɔɔ mralɛ mrenya 12 yɛɛ mralɛ mraalɛ noko wɔ nu a. Gyekɔbo amra mrenya 10 ne kpɔle bɛ diema kakula Dwosefi na bɛdɔnenle ye bɛhɔle Yigyibiti akɛlɛzonlenlɛ nu. Amozii, Dwosefi rayɛle tumivolɛ mɔɔ anwo hyia kpalɛ la wɔ Yigyibiti. Mekɛ mɔɔ ɛhɔne kpole bie rale la, Dwosefi zɔle ɔ mediema ne mɔ nleanle kɛ bɛnyia adwenle nzenzanleɛ a. Awieleɛ kolaa ne, Gyekɔbo abusua ne amuala, Yizilayɛma ne, dule hɔle Yigyibiti. Bɛwole Ebileham ɔ nzi ɛvolɛ 290 kolaa na ɛhye azi.
Wɔ ɛvolɛ 215 mɔɔ doale ye la anu, Yizilayɛma ne dɛnlanle Yigyibiti. Wɔ Dwosefi ewule nzi, bɛrayɛle ngɛkɛlɛ wɔ ɛkɛ. Mekɛ hɔle bie la, bɛwole Mosisi, na Nyamenle luale ɔ nwo zo liele Yizilayɛma vile Yigyibiti. Wɔ ɔ muala anu, ɛvolɛ 857 anu tetedwɛkɛ a wɔ Foa NWIƆ ne anu a.
twi_Latn twi_Latn twi_Latn twi_Latn